पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में कुछ व्यापारी कालाबाजारी कर रहे हैं। क्राइम ब्रांच ने कानपुर में ग्राहक बनकर स्टिंग करते हुए मेडिकल उपकरणों की कालाबाजारी करने वाले दो व्यापारियों को दबोचा है। ये आरोपी एक ऑक्सीमीटर के 3 हजार रुपए वसूल रहे थे। जबकि इसकी वास्तविक कीमत 600 रुपए है। वहीं ऑक्सीजन फ्लो मीटर की कीमत 5 हजार रुपए तय कर रखी थी। पुलिस आरोपियों से पूछताछ कर उनके अन्य साथियों की जानकारी ले रही है।
यह माल बरामद
250 ऑक्सीमीटर
98 ऑक्सीजन फ्लो मीटर
226 डिजिटल थर्मामीटर
34 थर्मामीटर
875 कोविड टेस्ट कार्ड
04 ऑक्सीजन मास्क
6 से 8 गुना दामों पर बेच रहे थे, उपकरण बरामद
पुलिस उपायुक्त सलमान ताज पाटिल ने बताया कि मेडिकल उपकरणों की कालाबाजारी कर रहे अभियुक्तों की जानकारी क्राइम ब्रांच की टीम को मिली थी। इसके आधार पर क्राइम ब्रांच और थाना कर्नलगंज की संयुक्त टीम ने आशीष और राकेश को उन्हीं की दुकानों से गिरफ्तार किया है। आरोपी मेडिकल उपकरण 6 से 8 गुना दामों पर बेच रहे थे। क्राइम ब्रांच के SI दिनेश यादव और उनकी टीम ग्राहक बनकर पहुंचे थे। आरोपी जब मेडिकल उपकरण देने के लिए बाहर आए तभी रंगे हाथों गिरफ्तार कर लिया। गिरफ्तार किए गए आरोपियों से पूछताछ की जा रही है और इनसे जुड़े लोगों को भी जल्द से जल्द गिरफ्तार किया जाएगा। पाटिल ने कहा कि महामारी के इस दौर में मेडिकल उपकरणों व दवाइयों की कालाबाजारी करने वालों के विरुद्ध कठोर कार्रवाई की जाएगी।
कई मेडिकल स्टोर मालिकों को उठाया
पुलिस सूत्रों के अनुसार, पूछताछ के दौरान दोनों आरोपियों ने बड़ा खुलासा किया है, जिसके आधार पर पुलिस सक्रिय हो गई है। क्राइम ब्रांच ने देर रात कई मेडिकल स्टोर के मालिकों को हिरासत में लिया है। उनसे गुप्त स्थान पर कड़ी पूछताछ की जा रही है। उना नेटवर्क आसपास के जिले में भी फैला हुआ है। उस नेटवर्क को तोड़ने के लिए क्राइम ब्रांच की टीम रात दिन काम कर रही है।
इनको किया गिरफ्तार
क्राइम ब्रांच ने आशीष निवासी नाथ नगर बिरहाना रोड और उसका साथी राकेश निवासी गिलिश बाजार कोतवाली कानपुर को गिरफ्तार किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva bho_Deva kas_Deva kas_Deva kas_Deva bho_Deva hne_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn